Spoštovani starši.

V zadnjih avgustovskih dneh vas lepo pozdravljamo in vam pošiljamo še zadnje informacije v zvezi z odhodom vašega otroka v šolo v naravi v VIRC Poreč.

**ODHOD:** ponedeljek, **1.9.2025, ob 7.30, z Mladinske ulice** (avtobusna postaja pri trgovini Zepter)

**PRIHOD:** petek, **6.9.2025, predvidoma med 18.00 in 19.00, na Mladinski ulici** (avtobusna postaja pri šoli na Mladinski ulici – trgovina Zepter). Prihod je odvisen od razmer na mejnem prehodu. Za informacijo o natančni uri prihoda spremljajte šolsko spletno stran.

Kot veste, potujemo v sosednjo Hrvaško, zato mora vaš otrok imeti s seboj:

* **veljavni osebni dokument**, s katerim bo prestopil mejo (tj. osebno izkaznico ali potni list). Otrok naj ima ta dokument **obvezno pri sebi na avtobusu**.
* **zdravstveno izkaznico za obvezno zdravstveno zavarovanje v Sloveniji.** Poleg tega pa tudi **evropsko kartico za zdravstveno zavarovanje** (v primeru intervencije v hrvaško bolnico ali zdravstveni dom), ki se pridobi osebno na ZZZS, s SMS-om preko mobilnega telefona ali na spletni povezavi <https://www.zzzs.si/zzzs/konv/konv.nsf/Obrazec?OpenForm>.

KAJ JE ŠE POMEMBNO? –

* Če bi želeli v zvezi z vašim otrokom na kaj še posebej opozoriti, te posebnosti (zdravila, dietna prehrana, težave s spanjem ipd.) doma zapišite ter jih po elektronski pošti posredujete razredniku/razredničarki ali predajte na roditeljskem sestanku. Le tako bomo lahko vašemu otroku zagotovili čim bolj brezskrbno šolo v naravi.
* v kolikor bo vsem pogojem zadoščeno (spoštovanje hišnega reda, upoštevanje učiteljevih navodil, vremenske razmere ipd.), bomo izvedli izlet do mesta Poreč in obisk akvarija. Zato naj ima otrok k že dogovorjeni vsoti denarja (25 evrov) dodatnih 5 evrov gotovine.
* seznam opreme (Glejte prilogo).
* V kolikor namerava vaš otrok predhodno zapustiti šolo v naravi, nas, prosimo, seznanite s tem na dan odhoda iz Maribora. Ob prevzemu otroka pa obvezno obvestite razrednika in pedagoškega vodjo.
* Priporočamo, da otroci s sabo ne jemljejo elektronskih naprav. Če pa jih bodo imeli, naj skrbno pazijo nanje. Zanje šola ne prevzema odgovornosti. **Prav tako so starši na roditeljskem sestanku sprejeli sklep, da učenci s sabo nimajo telefonov.** Če bi nam ali svojemu otroku v času šole v naravi morali kaj nujno sporočiti, vam je na voljo mobilna številka šolskega telefona.

V prijetnem pričakovanju vas vsi sodelujoči lepo pozdravljamo in na skorajšnje snidenje.

Razredniki 6. razredov in učitelji spremljevalci